Hot'kovo

Hot'kovo () om Venäman lidn Moskvan agjan pohjoižes. Mülüb Sergijev Posadan lidnümbrikho (edel vn 2019 sulakud — rajonha), sen kahtenz' surtte lidn nelläspäi i eländpunkt.

 Istorii 
Eländpunkt mainitase vspäi 1308 kuti Jumalanmaman Katken naižjumalankodi i žilo senno. Vl 1862 saudihe ut Hot'kovo-raudtestancijad, i panihe žilon senno alust. Šingotihe erazvuiččiden kanghiden penil manufakturoil, majolikan sädandal, rahvahanpramozloiden edheotandoil 1920-nzihe vozihesai. Kätihe žilod raudtestancijanno radnikžiloks vl 1939. Hot'kovo sai lidnan statusad vl 1949.

Hot'kovo šingotase elektroizoläcijan materialiden tehmižen kahtel tegimel, sauvondmaterialiden pästandal (polipropilentorved, lämuzizoläcii, sildkonstrukcijad, lehtezvanund), kanghiden fabrikal, punleiktandan čomamahtoližiden tegesiden fabrikal. Hil'plastikan konstrukcijoiden tedoinstitut radab lidnas mugažo.

 Geografijan andmused 
Lidn sijadase lidnümbrikon suvipäivlaskmas, Paž-jogen randoil ( 30 km pitte, Kläz'man hurapol'ne bassein), 195 m ü.m.t. keskmäižel korktusel. Vor'-jogi (ven. Во́ря 108 km pitte, Paž-jogi lankteb sihe huralpäi kümnes kilometras suvhe) om lidnan suvipäivlaskmaižeks röunaks.

Matkad Moskvhasai (Moskvan rengazavtotehesai) om vižkümne kaks' kilometrad suvhe-suvipäivlaskmha. Lähembaižed lidnad oma Sergijev Posad nelläs kilometras pohjoižpäivnouzmha orhal da kaikil teil i Krasnoarmeisk 16 km suvipäivnouzmha orhal.

Hot'kovo-stancii radab lidnan päivnouzmas vspäi 1862 «Moskv — Sergijev Posad»-raudtekeskustal. Abramcevo-usadib da ühtennimine raudtestancii sijadasoiš ani suvhe lidnaspäi. «Holmogori»-mante (M8-trass) mäneb kudes kilometras suvipäivnouzmha lidnaspäi.

 Tobmuz 
Vll 2006−2019 Hot'kovo oli lidnankundan keskuseks. Kaik 29 eländpunktad mülüiba lidnankundha Hot'kovon ližaks: nell' žilod, 23 küläd (Žučki-külä ani suvipäivlaskmha, 1484 rist. vl 2010), Žöltikovo-žilo raudtestancijanno i Mitino-futor. Lidnankundan pind oli 125,88 km².

 Eläjad 
Vl 1939 žilon ristitišt oli 7 257 eläjad, vl 1959 lidnan — 14 341 eläjad. Vn 2010 Venäman rahvahanlugemižen mödhe lidnan eläjiden lugu oli 21 505 ristutud i oti kümnendest lidnümbrikon ristitištos, vn 2021 — 20 466 ristitud. Kaik 21 444 eläjad oli lidnas vl 2017. Kaikiš suremb lidnan ristitišt oli 22..23 tuhad eläjid vll 1979−2001 (23 400 rist. vl 1992).

Rahvahad (ozutadud rahvahudenke vl 2010): venälaižed — 96,0 %, ukrainalaižed — 1,2 %, toižed rahvahad — 2,8 %.

Ortodoksižen hristanuskondan Jumalanmaman Katken Hot'kovon naižjumalankodi i kaks' jumalanpertidHot'kovon pühäpertid sobory.ru-saital.  oma kaičenus i saudud lidnas. Naižjumalankodi mainitase vspäi 1308, siš om kaks' päjumalanpertid (ph. Mikulai-čudonsädajan i Jumalanmaman Katken) i kaks' jumalanpertid verajan päl, sauvusiden tobj pala om 19. voz'sadaspäi.

 Openduz 
Lapsiden opendusen aluzkundad oma kuz' päivkodid, kaks' keskškolad (nomer 1, 5), čomamahtoiden škol.

Lidnan professionaližen opendusen aluzkundad oma Abramcevon čomamahtoliž-tehmištoline kolledžAbramcevon čomamahtoliž-tehmištoližen kolledžan sait (ahpkv.ru).  i Sergijev Posadan socialiž-ekonomine tehnikumSergijev Posadan socialiž-ekonomižen tehnikuman sait (сппки.рф). , molembad baziruišoiš Hot'kovos kacmata nimitushe.

 Galerei 

 Homaičendad 

 Irdkosketused 
 Lidnümbrikon tobmuden aluzkundoiden oficialine sait (sergiev-posad.net). 
 Lidnan informacine sait (hotkovo.net.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
Kategorii:Sergijev Posadan lidnümbrik